Datasets:
LocalDoc
/
AzTC

Dataset card Data Studio Files
xet
 Community
Search is not available for this dataset
text
stringlengths
10
518k
Xarici dövlət borcumuz ötən il də mütləq ifadədə azalıb.
- Bu ilin noyabr ayında Azərbaycan BMT-nin İqlim Dəyişmələri üzrə Çərçivə Konvensiyasının Tərəflər Konfransının 29-cu sessiyasına (COP29) ev sahibliyi edəcək.
Belə bir mötəbər tədbirin Azərbaycanda təşkil edilməsini necə dəyərləndirisiniz?
COP29-un maliyyələşmə mexanizmləri üzərində iş gedirmi?
- Azərbaycan artıq özünü böyük mötəbər beynəlxalq tədbirlərin keçirilmə məkanı kimi doğruldub.
Ölkəmizdə uğurla beynəlxalq miqyaslı həm siyasi, həm humanitar, həm də ki, idman tədbirləri keçirilib.
Bu mənada Azərbaycan dövləti dünyada özünü etibarlı, mütərəqqi bir ev sahibi kimi tanıdıb.
Bu baxımdan heç şübhəsiz ki, COP29 da uğurla Azərbaycanda həyata keçiriləcək.
Qeyd olunduğu kimi, bu, ölkəmiz üçün böyük bir uğurdur ki, bütün dünya ölkələri bu tədbirin Azərbaycanda keçirilməsinə səs verdilər.
Bunun maliyyə tərəfi ilə əlaqədar xüsusi işlər aparılır.
Dövlət büdcəsindən müəyyən vəsaitlər ayrılacaq.
Həmin vəsaitlərin məbləği barədə hələ ki, hər hansı bir fikir söyləyə bilməyəcəyəm.
Çünki bununla əlaqədar təşkilat komitəsi, onun nəzdində yaradılan əməliyyat şirkəti müvafiq hesablamalar aparır.
Dövlətin maliyyə vəsaiti ayırmasına ehtiyac yaranacaqsa şübhəsiz ki, bu işlər təmin ediləcək.
Ev sahibi olaraq müəyyən xərclər bizim payımıza düşür, iştirakçıların bura gəlib-getməsi, burada qalması, tədbirdə iştirakı isə onların öz hesabına olacaq.
MDB-nin müşahidə missiyasının rəhbəri Azərbaycanda keçirilən növbədənkənar prezident seçkisi ilə bağlı müşahidələrinin nəticələrinə dair brifinq keçirib.
Oxu.Az xəbər verir ki, brifinqdə MDB-nin Baş katibi və təşkilatın müşahidə missiyasının rəhbəri Sergey Lebedev çıxış edib.
O, səriştəli və dəqiq işə görə təşəkkür edib:""“Keçirilən prezident seçkisində MDB-nin 160-dan çox nümayəndəsi müşahidəçi qismində iştirak edib.
Yalnız Ermənistan, Moldova və Ukraynadan nümayəndələr olmayıb.
İlk növbədə vurğulamaq lazımdır ki, seçicilər yüksək səviyyədə iştirak ediblər.
Müşahidəçilərimiz artıq neçə həftədir ki, Bakıdadırlar.
Seçki çox yüksək səviyyədə təşkil olunub.
Azərbaycanlı seçici və müşahidəçilərlə söhbətlər aparırdım.
Hər biri çox səmimi idi.""Namizədlərin də hər biri yüksək səviyyədə təmsil olunurdu.
Postsovet məkanında keçirilən ən şəffaf seçki idi.
Bütün namizədlər xalqla çox səmimi söhbətlər aparırdılar.
Müşahidələrimizə əsaslanaraq deyə bilərik ki, seçki azad, şəffaf və qanunlara uyğun keçirilib”.
Rusiyalı müşahidəçilər Azərbaycanda keçirilən növbədənkənar prezident seçkisi ilə bağlı monitorinqlərinin nəticələrinə dair brifinq keçiriblər.
Oxu.Az-ın məlumatına görə, 20 nəfərlik heyət seçki prosesini izləyib.
Siyasi Araşdırmalar İnstitutunun direktoru Sergey Markov bildirib ki, seçki tam şəffaf keçirilib:""“Fürsətdən istifadə edərək prezident seçkisində inamlı qələbəsinə görə İlham Əliyevi təbrik edirəm.
Biz əminik ki, bundan sonra da Azərbaycan və Rusiya arasında əlaqələr davam edəcək”.
O qeyd edib ki, seçicilərin sıra növbəsini gözlədiklərini müşahidə ediblər:""“Seçicilərin belə yüksək səviyyədə iştirakı gözlənilən idi.
Bu seçki ilk dəfə bütün Azərbaycan ərazisini əhatə edib.
Bilirsiniz, dünən seçicilər tək seçki olduğuna görə gəlməmişdilər.
Onlar İlham Əliyevi milli qəhrəman kimi qəbul edib gəlmişdilər.
Seçicilər İlham Əliyevin “Qarabağ Azərbaycandır!” deyimindən istifadə edirdilər”.
Bakıda SOCAR və Beynəlxalq Qazma Şirkətləri Assosiasiyasının təşkilatçılığı ilə ikigünlük “Drilling Caspian” beynəlxalq konfransı başlayıb.
Bu barədə “Trend” agentliyi xəbər verib.
Tədbirdə SOCAR-ın Qazma İdarəsinin nümayəndəsi Asif Zəngi giriş təqdimatı ilə çıxış edib.
Konfransda MENA-nın tədqiqat direktoru, “Rystad Energy Aditya Sapasvatt”, “GL LTD”nin quyular və qazma üzrə direktoru David Triolo, SOCAR AQŞ, “Turan Drilling and Engineering”in nümayəndələri və başqaları çıxış edəcəklər.
Konfransın məqsədi Xəzər dənizinin potensialını və karbohidrogen laylarının məhsuldarlığını aydınlaşdırmaqdır.
Konfransın ikinci günündə bp, “Totalenergeis” və Xəzər regionunda fəaliyyət göstərən bir sıra digər şirkətlərin nümayəndələri çıxış edəcəklər.
Tədbirdə çıxış edən “Offshore”, “KCA Deutag” şirkətinin prezidenti və “Turan Drilling & Engineering” şirkətinin İdarə Heyətinin sədri Ole Mayer qeyd edib ki, bu il Xəzər dənizinin Azərbaycan sektorunda şirkət bp üçün ACE qurğusundan “Azəri-Çıraq-Günəşli”dən əlavə karbohidrogenlərin çıxarılması layihəsi çərçivəsində nef...
Daha sonra çıxış edən “Rystad Energy” şirkətinin nümayəndəsi 2050-ci ilə qədər karbohidrogen hasilatı proqnozları və istixana qazlarının emissiyalarının azaldılması üzrə BMT-nin Paris Sazişinə əsasən şirkətlərin iqlim öhdəlikləri çərçivəsində qalıq yanacaq istehsalı ssenariləri haqqında hesabat təqdim edib.
“Azərbaycanda keçirilən növbədənkənar prezident seçkisindən sonra Qərbin reaksiyası mənə çox maraqlıdır.
Görəsən, Fransa Prezidenti Emmanuel Makron və digərləri Azərbaycan xalqını təbrik edəcəklər, yoxsa tənqid edəcəklər?
Susacaqlarmı?”"Oxu.Az-ın məlumatına görə, bunu Xəzər Strateji Araşdırmalar İnstitutunun direktoru İqor Korotçenko Azərbaycanda keçirilən növbədənkənar prezident seçkisi ilə bağlı monitorinqlərinin nəticələrinə dair keçirilən brifinqdə bildirib.
O, Qərbə tövsiyələr verib:""“Mən istəyirəm ki, buradan onlara tövsiyə edim ki, əsassız tənqiddən əl çəksinlər.
Azərbaycan xalqı artıq gələcəyə doğru inamlı addım atdı.
Xalqı, İlham Əliyevi təbrik edirəm”.
İqor Korotçenko vurğulayıb ki, Azərbaycanda prezident seçkisi tam şəffaf təşkil edilib:""“Altı seçki məntəqəsində iştirak etdim.
Seçicilər də yüksək səviyyədə iştirak etdilər və ölkənin gələcəyinə dair fikirlərini nümayiş etdirdilər.
İlham Əliyevin qələbəsi artıq xalqın iradəsi ilə əvvəldən müəyyən olunub.
O, bir çox təhlükələrin olduğu şəraitdə xalqa sadiq oldu.
Həmişə ölkənin maraqlarını müdafiə edir.
Azərbaycanın dostları, dövlət rəhbərləri İlham Əliyevi inamlı qələbəsinə görə təbrik edirlər.
İ.Əliyev Rusiya dövlətinin də dostudur.
Bundan sonra da iki ölkə siyasi, iqtisadi sahədə tərəfdaş olmaqda davam edəcəklər”.
İmereti diyarının Nergeti kəndində torpaq sürüşməsi zamanı itkin düşənlərin hamısının meyitləri tapılıb.
Bu barədə Gürcüstan Daxili İşlər Nazirliyinin Mətbuat Xidməti xəbər verib.
Bildirilir ki, itkin düşmüş hesab olunan doqquzuncu şəxsin cəsədi bu səhər aşkar edilib.
Xatırladaq ki, fevralın 7-də yağan güclü yağış nəticəsində baş verən torpaq sürüşməsi nəticəsində dörd ev tamamilə uçub.
Təbii fəlakət zamanı evlərdə 10 nəfər olub.
Onlardan yalnız birini xilas etmək mümkün olub.
Azərbaycanda yenidoğulmuşa səhv qan qrupu təyin edilib.
Bu barədə “Qafqazinfo”ya körpənin valideynləri məlumat veriblər.
Ata Rəhman Abbaszadə deyir ki, yanlışlıq Elmi-Tədqiqat Mamalıq və Ginekologiya İnstitutunda qeydə alınıb.
Belə ki, 2022-ci ilin iyul ayının 31-də dünyaya gələn körpəyə müsbət rüzuslu I qan qrupu təyin olunsa da, sonradan bunun doğru olmadığı ortaya çıxıb.
Valideynlər iddia edirlər ki, övladlarının müsbət rüzuslu III qan qrupuna aid olduğu sonradan müəyyənləşib.
Qan qrupunun yanlış təyin olunduğu isə “ASAN xidmət”ə vəsiqə almaq üçün getdiklərində məlum olub.
Atanın sözlərinə görə, xəstəxanaya irad bildirsələr də, biganə yanaşılıb:“ASAN xidmət”də 2 dəfə analiz verildi və məlum oldu ki, səhvlik xəstəxanaya aiddir.
Elmi-Tədqiqat Mamalıq və Ginekologiya İnstitutu isə bizə laboratoriyada analizlərin qarışıq düşdüyünü çox rahat şəkildə bildirib.
Həkim Cahan İslamovaya normal doğuş üçün 400 AZN ödəniş etmişik, lakin indi boynuna almır və problem həll edilmir”.
Məsələ ilə bağlı Elmi-Tədqiqat Mamalıq və Ginekologiya İnstitutuna sorğu göndərdik.
6 nömrəli doğum evi uşağa O (I) RH + qan qrupunun təyin olunduğunu təsdiqləsə də, iddianı tam əsaslı saymayıb:""“Qeyd olunan tarixdən 1 il 7 ay müddət keçdiyinə görə, uşağın qan nümunəsi laboratoriyada mövcud deyil.
İddianın əsaslı və əsassız olduğu haqqında hər hansı fikir səsləndirmək qeyri-mümkündür”.
Ötən ilin martında Gəncə şəhərinin Məhsəti qəsəbəsində arvadını qətlə yetirən 1983-cü il təvəllüdlü Ruslan Şirinovun cinayət işi üzrə məhkəmə prosesi başa çatıb.
“Qafqazinfo” xəbər verir ki, Gəncə Ağır Cinayətlər Məhkəməsində keçirilən prosesdə R.Şirinov Cinayət Məcəlləsinin 120.2.4-cü (xüsusi amansızlıqla adam öldürmə) maddəsi ilə təqsirli bilinib.
Araşdırmalar zamanı məlum olub ki, Ruslan Şirinov 2014-cü ildə uzaq qohumu olan 1995-ci il təvəllüdlü Züleyxa ilə ailə qurub, onların iki övladı dünyaya gəlib.
2020-ci ildən etibarən isə cütlüyün münasibətləri tədricən pozulub.
Həmin ərəfədə Züleyxa Bakıda yaşadıqları evi tərk edərək Gəncədə anasının yanına köçüb.
Lakin Ruslan Züleyxa ilə əlaqəni kəsməyib.
Bir müddət sonra keçmiş xanımının Gəncədə marketlərdən birində çalışmasını öyrənən Ruslan Şirinov onun işdən çıxmasını tələb edib.
Barışmaq və işdən çıxmaqla bağlı tələblərinin yerinə yetirilmədiyini görən şəxs daha sonra bıçaq götürərək Züleyxanın iş yerinə gedib.
O, marketə daxil olaraq heç bir söhbət etmədən insanların gözü qarşısında Züleyxaya 16 bıçaq zərbəsi endirib.
Qadın aldığı xəsarətlərdən hadisə yerində ölüb.
Məhkəmənin hökmü ilə Ruslan Şirinova 16 il həbs cəzası verilib.
O, cəzasını ciddi rejimli müəssisədə çəkməlidir.
“Hər kəs səs vermək üçün can atırdı”.
Oxu.Az xəbər verir ki, bunu Müstəqil Dövlətlər Birliyi Parlament Assambleyasının müşahidə missiyasının rəhbəri, Qazaxıstan Parlamenti Senatının sədr müavini Jakip Asanov Azərbaycanda keçirilən növbədənkənar prezident seçkisində aparılan monitorinqin yekunlarına dair brifinqdə deyib.
O qeyd edib ki, missiya bir aydan çoxdur Azərbaycandadır:""“Azərbaycanda olan seçkidə gizli səsvermə üçün bütün şərait var idi.Azərbaycan Respublikasının Seçki Məcəlləsi dünya standartlarına tam uyğundur.
Müşahidəçilərimizlə səhər yola düşərkən bütün eyvanlarda üçrəngli bayraq gördük.
7 fevral prezident seçkisi tarixi əhəmiyyət kəsb edirdi.
Azərbaycan ərazi bütövlüyünü tam təmin etmiş ölkə olaraq seçki keçirdi.
Seçicilər arasında bir ağsaqqalın 91 yaşı var idi.Azərbaycanın gələcəyi üçün səs vermək üçün gəlmişdi.
Müxtəlif yaş qrupunda olan insanlar seçkidə iştirak edirdilər.
Hər biri gələcəyə olan ümidlə gəlmişdi”.
Rusiyanın Elektrostal şəhərində yerləşən, onlayn satış xidməti ilə məşğul olan “Wildberries” şirkətinin anbarında işçilərlə mühafizəçilər arasında kütləvi dava olub.
Davanın sifarişlərin düzgün yığılmaması səbəbindən başladığı bildirilib.
Qeyd olunur ki, 100-dən çox işçi qəfildən avadanlıqları məhv etməyə, rəfləri sındırmağa və malları korlamağa başlayıb.